  Туспуктэм: Татьяна Пунгина Анжелика Тихонова корреспондент Та арня шорын Удмуртиын 26 градусозь шуныт кариськоз. Со сярысь элькунысь Гидрометцентрлэн пресс-службаез ивортӥз. 31-тӥ куартолэзе температура та вакытлы эсэплы тупась луоз. Уйин +6…+11 градус возиськоз, нуназе +17…+22 градусозь шуныт кариськоз. Интыосын кӧня ке зороз, гудыръяны-чилекъяны быгатоз. Гужемлэн нырысетӥ нуналъёсаз температура эсэплэсь вылӥынгес луоз но инвожо толэзь шорлы тупалоз. Уйёсы +9…+14 градус, нуназе +21…+26 градус возиськоз. 1-2 инвожое зорыны кулэ ӧвӧл. 3-тӥ инвожое интыосын, тужгес шундыпуксён пал ёросъёсын, ӧжыт зороз. Нош шутэтскон нуналъёсы, 4-5 инвожое, быдэс элькунын кӧня ке зор усёз, интыосын гудыръяны-чилекъяны быгатоз. Тегъёс: куазь Гидрометцентр Удмуртия Ижкар  